
Grozījumi Ministru kabineta 2014. gada 2. septembra noteikumos Nr. 529 "Ēku būvnoteikumi"
Izdoti saskaņā ar Būvniecības likuma 5.panta pirmās daļas 2. punktu un otrās daļas 1. punktu, 14.1 panta ceturto daļu  un Nekustamā īpašuma valsts kadastra likuma 24.panta piekto daļu
· Izdarīt Ministru kabineta 2014. gada 2. septembra noteikumos Nr. 529 "Ēku būvnoteikumi" (Latvijas Vēstnesis, 2014, 194. nr.; 2016, 209. nr.; 2017, 40. nr.; 2018, 75., 128., 191. nr.; 2019, 133., 239. nr.; 2022, 9., 123. nr; 2023, 65. nr.) šādus grozījumus:
· 1. Aizstāt noteikumu tekstā vārdus "lauku saimniecības" (attiecīgajā locījumā) ar vārdu "lauksaimniecības" (attiecīgajā locījumā).
· 2. Izteikt 7.3.1. apakšpunktu šādā redakcijā:
· "7.3.1. ēkas vai tās daļas atjaunošanai vai pārbūvei, nemainot būvapjomu, lietošanas veidu vai arhitektonisko veidolu;".
· 3. Svītrot 7.3.2. apakšpunktā vārdus "meža zemēs un ārpus publiskās ārtelpas".
· 4. Izteikt 7.1 2. apakšpunktu šādā redakcijā:
· "7.1 2. ailu (piemēram, logu, durvju, lūku, inženiertīklu šahtu vai šķērsojumu) pirmās grupas ēkas, otrās grupas viena dzīvokļa dzīvojamās ēkas, palīgēkas vai lauksaimniecības nedzīvojamās ēkas nesošajās konstrukcijās jauna būvniecība, pārbūve vai nojaukšana, izņemot šo noteikumu 7. punktā minēto gadījumu;".
· 5. Papildināt 7.1 3. apakšpunktu aiz vārda "palīgēkas" ar vārdiem "vai lauksaimniecības nedzīvojamās ēkas".
· 6. Svītrot 7.1 4. apakšpunktā vārdus “ārpus publiskās ārtelpas (izņemot gadījumu, ja minētā būvniecība paredzēta pilsētā)”.
· 7. Papildināt 7.2 1. apakšpunktu aiz vārda "palīgēkas" ar vārdiem "vai lauksaimniecības nedzīvojamās ēkas".
· 8. Svītrot 7.2 2. apakšpunktā vārdu "pirmās".
· 9. Svītrot 14.punktā vārdus "un būvprojekta minimālā sastāva".
· 10. Svītrot 16. punktu.
· 11. Papildināt noteikumus ar 22.4. apakšpunktu šādā redakcijā:
· "22.4. skaidrojošu aprakstu par plānoto būvniecības ieceri, tai skaitā par ugunsdrošības risinājumiem un izmantotajiem būvizstrādājumiem, kā arī par vides pieejamības risinājumiem, ja ēkai vai tās daļai atbilstoši normatīvajiem aktiem nodrošināma vides pieejamība, veicamajiem energoefektivitātes pasākumiem, būvniecībā radušos atkritumu apsaimniekošanu.".
· 12. Svītrot 23.1. apakšpunktā vārdus "plānoto būvdarbu veikšanas laiku (kalendāra plānu)".
· 13. Svītrot 24.1. apakšpunktā vārdus "un plānoto būvdarbu veikšanas laiku (kalendāra plānu)".
· 14. Papildināt 24.3.1. apakšpunktu aiz vārda "pasi" ar vārdiem "ja to paredz projekta risinājumi".
· 15. Papildināt 46.1 punktu ar trešo teikumu šādā redakcijā:
· "Tiesiskuma kontroles ietvaros var pieņemt lēmumu par paziņojuma par būvniecību atcelšanu un iepriekšējā stāvokļa atjaunošanu, ja konkrētā objekta būvniecību attiecīgajā teritorijā nepieļauj normatīvie akti vai būvdarbi neatbilst paziņojumam par būvniecību, vai par paziņojuma par būvniecību atcelšanu daļā, ja nav izpildītas normatīvā akta prasības.".
· 16. Papildināt 103.punktu aiz vārdiem "atzīmi par būvdarbu" ar vārdu "uzsākšanas".
· 17. Papildināt 156.2 punktu aiz vārdiem "normatīvajiem aktiem" ar vārdiem "un to pievieno būvniecības lietai".
· 18. Papildināt noteikumus ar 236. punktu šādā redakcijā:
· "236. Grozījums šo noteikumu 7.1 3. apakšpunktā attiecībā uz paziņojuma par būvniecību izmantošanu, ja paredzēta otrās grupas lauksaimniecības nedzīvojamās ēkas nojaukšana piemērojams ar 2024. gada 1. jūliju.".

